Title: VLÁDA SLOVENSKEJ REPUBLIKY
Author: Viera Čelovská
Last saved by: harustak
Company: HAZZ

Predkladacia správa

Predkladaný návrh zákona, ktorým sa mení a o doplnení dopĺňa zákon č. 315/2001 Z. z. o Hasičskom a záchrannom zbore v znení neskorších predpisov a o doplnení zákona č. 328/2002 Z. z. o sociálnom zabezpečení policajtov a vojakov a o zmene a doplnení niektorých zákonov v znení neskorších predpisov bol vypracovaný v súlade s Plánom legislatívnych úloh vlády Slovenskej  republiky na rok 2008. 
Cieľom návrhu zákona je najmä 
a)	upraviť systém odmeňovania príslušníkov Hasičského a záchranného zboru a príslušníkov Horskej záchrannej služby tak, aby i finančne zohľadnil fyzickú náročnosť a psychickú náročnosť výkonu štátnej služby a zároveň, aby pôsobil i motivačne pri prijímaní uchádzačov o štátnu službu,
b)	v súlade s potrebami praxe doplniť platný zákon o podrobnejšiu úpravu výkonu štátnej služby príslušníčok a náhrady škody, 
c)	zjednodušiť prijímanie uchádzačov o štátnu službu v Hasičskom a záchrannom zbore a Horskej záchrannej službe,
d)	novo upraviť podmienky vzdelania ako predpoklad pre vymenovanie do hodnosti, aby pôsobili ako motivačný faktor nielen pre uchádzačov o štátnu službu, ale aj pre príslušníkov v štátnej službe.
Možno očakávať, že tieto úpravy platného zákona prispejú k jeho pružnejšej aplikácii v praxi. 
S realizáciu predkladaného návrhu zákona č. 315/2001 Z. z. o Hasičskom a záchrannom zbore v znení neskorších predpisov a o doplnení zákona č. 328/2002 Z. z.                o sociálnom zabezpečení policajtov a vojakov a o zmene a doplnení niektorých zákonov v znení neskorších predpisov sú spojené dopady na štátny rozpočet, ktoré sú kvantifikované v doložke finančných, ekonomických, environmentálnych vplyvov a vplyvov na zamestnanosť a podnikateľské prostredie; tieto dopady budú kryté z finančných prostriedkov rozpočtovej kapitoly Ministerstva vnútra Slovenskej republiky.
Návrh zákona je v súlade s Ústavou Slovenskej republiky, so zákonmi, ako aj s medzinárodnými zmluvami a inými dokumentmi, ktorými je Slovenská republika viazaná.
Návrh zákona bol predmetom medzirezortného pripomienkového konania a na rokovanie vlády Slovenskej republiky sa predkladá bez rozporov. 
Legislatívna rada vlády Slovenskej republiky návrh zákona prerokovala na svojom zasadnutí dňa 16. decembra 2008; pripomienky legislatívnej rady sú zapracované v návrhu zákona.